Behobia-Donostia lasterketa

Behobia-Donostia lasterketa Behobiatik Donostiara urtero egiten den 20 kilometroko oinezko maratoi erdia da. Fortuna Kirol Elkarteak antolatzen du eta 1979az geroztik urtero jokatu izan da, 2020an ezik, nahiz eta lehenengo lasterketa 1919an izan zen.

Azaroaren bigarren asteburuan izaten da eta korrikalari kopuru handiak hartzen du parte. Azken urteetan 27.000 partehartzaile izan ditu.

 Historia 
300px|eskuinera|thumb|Behobia-Donostia lasterketa euripean, 2010eko ekitaldian.
 Hasiera (1919-1926) 
Lehenengo lasterketa 1919ko martxoaren 30ean egin zen, eta Juan Mugertza elgoibartarra izan zen garailea, 1 h 17 m 50 s-ko denbora eginda.

1920an, Henri Daliére frantsesak irabazi zuen, eta Mugertza segundo gutxira heldu zen. Urte hartan, Real Sociedad taldeak utzitako Atotxa futbol zelaian bukatu zen.

1921. urtean, aurreko urtean gertatutakoa errepikatu zen. Henri Daliére frantsesa izan zen garailea, baina ezin izan zuen aurreko urteko marka ondu.

1922. urtean, Serafín Uleciak irabazi zuen. Urte horretan autoak, motoak, zikloak eta bestelako gurpildun tramankuluez osatutako "suiveurs"-en karabana bitxia osatu zen.

1923. urtean, bosgarren edizioan, bigarren urtez jarraian gailendu zen Serafín Ulecia, Dalièreren errekorretik bi segundora geldituta. Edizio honetan mugaz bestaldeko sei lasterkarik parte hartu zuten, hiru Biarritz Olimpique elkartekoak eta beste hiru Aviron Bayonnaisekoak.

1924an irteera lekua aldatu zuten, 20 kilometroak Gran Kursaal kasinoaren parean betetzeko. Orduko hartan, Juan Manuel Azpiroz, Añorga Kirol Elkarteko aiarrak irabazi zuen, erraztasun handiz.

1925. urtean Salbidegoitia bilbotarrak irabazi zuen.

Lasterketaren lehen garai honetako azkena 1926ko martxoaren 28an jokatu zen. Zortzigarren edizioa zenez antolatzaileek kanpoko korrikalariak eraman zituzten korrika egitera lasterketa goratzeko asmotan. Aurreko urtean bezala, Salbidegoitia bilbotarra izan zen garaile

 Bigarren garaia (1936-1963) 

1936ko martxoaren 29an lehenengo aldiz lasterketa honetan errelebo modalitatea jarri zuten martxan.lau korrikalarik osatutako taldeak ziren eta taldekide bakoitzak bost kilometro egin behar zituen. Behobia-Donostia lasterketako lehenengo errelebo irabazleak Zarautzeko "Euzko-Gaztedi" taldeko Soraluze, Laurgain, Arritokieta eta Unzueta izan ziren.

Gerra Zibila zela eta zenbait urteetan lasterketarik gabe geratu ziren korrikalariak baina 1941eko apirilaren 13an berpiztea lortu zuen lasterketa famatuak. Horrela, Real Sociedad de Fútbol de San Sebastián taldeko Jose Beloki, Luis García, Miguel Sukunza eta Emilio Navarro suertatu ziren garaile 1h 09'28 denborarekin.

1942. urtean, aurreko urtean gertatu bezala, Real Sociedad de Fútbol de San Sebastián taldeak irabazi zuen.

Berriro ere urte batzuetako etenaldia jasan behar izan zuen lasterketak baina 1949. urtean korrikalariek berriro izan zuten aukera helmugatik pasatzeko. Gainera, Espainiakoak ez ziren taldeak hasi ziren parte hartzen. Club Athletique Municipal de Bordeaux taldeak irabazi zuen errekorra hautsiz 1h 05m 32s-ko denborarekin.

Aurrekoetan bezala, etenaldi bat gertatu zen, urtebetekoa. Horrela, 1951eko maiatzaren 13an egin zen lasterketan Association Sportive Montferrandaise taldeak irabazi zuen 1 h 5' 19 denborarekin.

Hainbat urtean jokatu gabe egon eta gero, 1963. urtean egin zen berriro, eta orduko hartan C.A. Jaizkibel talde militarrak eraman zuen garaipena, errekor berria eginda (1 h 01' 26'').

 Hirugarren garaia (1979- ) 
1979an bakarkako lasterketara itzuli zen. Aurreneko urtetik gizonezkoen eta emakumezkoen lasterketa jokatu zen. Ondoren etorriko ziren beste hainbat lasterkarirentzako lehia ere, hala nola pertsona ezinduak, gazteak, patinatzaileak, arraun elkarteen artekoa...

1980. hamarkadan Alfonso Alvarez toledoarrak bost garaipen lortu zituen eta Maria Luisa Irizar andoaindarrak zazpi garaipenetako ibilbideari ekin zion. Hurrengo urteetan Alberto Juzdado (5 garaipen) eta Chema Martínez (4 garaipen) nagusitu ziren gizonezkoetan eta emakumezkoetan Rocío Ríos asturiarrak hiru aldiz irabazi zuen.

2014an ibilbide berria estreinatu zen, 20 kilometro zehatz dituena. Ordutik Carles Castillejok, Aroa Merinok eta Chakib Lachgarrek hiruna garaipen lortu dituzte. 2024an ibilbidea 196 metro luzeagoa izan zen Abiadura Handiko Trenaren lanek behartuta.

 Palmaresa 
 Korrikalariak 
 Urtea  Gizonezkoak  Denbora  Emakumezkoak  Denbora 1919  Juan Mugertza  1:17:50 1920  Henri Daliere  1:12:55 1921  Henri Daliere  1:13:22 1922  Serafín Ulezia  1:14:50 1923  Serafín Ulezia  1:12:47 1924  Manuel Azpiroz  1:14:22 1925  E. Salbidegoitia  1:15:29 1926  Dionisio Carreras  1:18:12 1927-1935  ez ziren jokatu 1936¹  Euzko Gaztedi  1:07:29 1937-1940  ez ziren jokatu 1941¹  Real Sociedad  1:09:28 1942¹  Real Sociedad  1:10:07 1943-1948  ez ziren jokatu 1949¹  CAM Bordeaux  1:05:32 1950¹  ez zen jokatu 1951¹  AS Montferrandaise  1:05:19 1952-1962  ez ziren jokatu 1963¹  Jaizkibel KE  1:01:26 1964-1978  ez ziren jokatu 1979  J.M. Irazu  1:03:55  Begoña Zuñiga  1:21:01 1980  Juan Mari Garin  1:03:26  Maria Luisa Irizar  1:22:35 1981  Alfonso Alvarez  1:04:39  Begoña Zuñiga  1:27:10 1982  Peio Garin  1:02:47  Carol Rosset  1:19:20 1983  Alfonso Alvarez  1:04:27  Maria Luisa Irizar  1:17:20 1984  Andres Alfaro  1:02:58  Maria Luisa Irizar  1:15:45 1985  Alfonso Alvarez  1:01:43  Maria Luisa Irizar  1:12:01 1986  Alfonso Alvarez  1:02:34  B. Aytnier  1:19:20 1987  Alfonso Alvarez  1:03:01  Begoña Zuñiga  1:19:40 1988  Juan Mari Garin  1:01:48  Virginia Hernandez  1:18:37 1989  Chema Fernandez  1:03:57  Marina Prat  1:12:27 1990  Juan Mari Garin  1:02:39  Gloria Azpilikueta  1:20:58 1991  Peio Garin  1:01:43  Rosa Talavera  1:15:14 1992  Diego Gartzia  1:00:23  Marina Prat  1:14:59 1993  Jesus De Grado  1:02:13  Maria Luisa Irizar  1:15:30 1994  Diego Gartzia  1:01:34  Maria Luisa Irizar  1:12:26 1995  Alberto Juzdado  0:59:42  Maria Luisa Irizar  1:13:16 1996  Alberto Juzdado  0:59:40  Rocio Ríos  1:10:24 1997  Antonio Perez  1:00:54  Angelines Rodriguez  1:12:40 1998  Carlos De la Torre  1:01:07  Rocio Ríos  1:08:54 1999  Alberto Juzdado  0:59:23  Amaia Ortega  1:12:45 2000  Julius Gidaguday  1:01:34  Maria Jose Pueyo  1:13:43 2001  Philip Rugut  0:59:27  Rocio Ríos  1:11:50 2002  Benjamin Rotich  0:59:40  Iratxe Aranburu  1:15:38 2003  Alberto Juzdado  1:02:13  Iratxe Aranburu  1:13:42 2004  Alberto Juzdado  1:00:44  Wahby Kenza  1:11:15 2005  Chema Martinez  1:02:11  Rael Kimayo  1:14:12 2006  Chema Martinez  1:03:01  Elena Moreno  1:13:28 2007 Chema Martinez  1:01:48  Sarah Kerubo  1:09:26 2008 Chema Martinez  1:00:31  Ana Casares  1:13:43 2009 Rafael Iglesias  1:01:16  Maria Jose Pueyo  1:12:15 2010 Rafael Iglesias  1:01:11  María Lopez de Tejada  1:15:10 2011 Abrha Milaw Asefa  1:02:56 Trihas Gebre Aunoon  1:08:07 2012 Jaume Leiva  1:01:33 Oihana Kortazar  1:14:42 2013 Pedro Nimo  1:04:30  Claudia Behobide  1:16:20 2014 Juan Carlos Hernandez  1:01:37  Vanessa Veiga  1:09:58 2015 Carles Castillejo  1:01:13  Raquel Gomez  1:13:39 2016 Carles Castillejo  1:00:19  Aroa Merino  1:10:55 2017 Carles Castillejo  1:00:39  Aroa Merino  1:11:05 2018 Jaume Leiva  1:00:21  Aroa Merino  1:09:43 (R) 2019 Chakib Lachgar  1:00:57  Gema Barrachina  1:11:32 2020²  ez zen jokatu       2021 Eneko Agirrezabal  1:01:41  Nuria Lugueros  1:12:42 2022 Nan Oliveras  1:01;29  Cristina Silva  1:11:32 2023 Chakib Lachgar  0:59:56 (R)  Laura Rodriguez  1:14:24 2024 Chakib Lachgar  1:02:19  Mireia Guarner  1:14:04 2025 Raul Celada  1:01:28  Katherine Ruth Tisalema  1:09:54
 ¹ 1936 eta 1963 artean taldeek hartu zuten parte erreleboka.
 ² 2020ko ekitaldia bertan behera gelditu zen COVID-19 pandemiaren erruz.

 Patinatzaileak 
Patinatzaileen sailkapena.
 Urtea  Gizonezkoak  Denbora  Emakumezkoak  Denbora 2010  Iñigo Vidondo  0:49:31  ?   2011  Nicolás Alonso  0:37:50  ?   2012  Iñigo Vidondo  0:39:43  ?   2013  Alberto Alemán  0:49:01  ?   2014  Alberto Alemán  0:43:27  ?   2015  Alberto Alemán  0:37:07  ?   2016  Sergio Uriarte  0:39:49  Maite Ancin  ? 2017  Nicolás Alonso  0:39:17  Idoia Martínez de la Fuente  0:49:24 2018  Aitor Vacas  0:25:00*   Idoia Martínez de la Fuente  0:27:29* 2019  Aitor Vacas  0:42:09  Nere Karrera  0:51:55
 2018an 15 kilometroko distantzian jokatu zen.

 Pertsona ezinduak 
Pertsona ezinduen sailkapena, maila guztietan.
 Urtea  Handbike  Ikusmen urritasuna  Gurpildun aulkia  Elbarritasun zerebrala   Mugimendu ezintasuna  Patinatzailea 2011  Joel Jeannot (0:45:27)  Alberto Suarez (1:07:16)       2012  Joel Jeannot (0:37:33)  Alberto Suarez (1:05:29)       2013  Ludovic Narce (0:42:36)  Sergio Álvarez (1:18:10)       2014  Yannick Graet (0:39:51)  Alberto Suarez (1:06:43)  Alberto Pereira (1:01:30)  Imanol Elkoroberezibar (2:38:30)  Luis Bustingorri (1:18:26)  Serafin Lizoain (1:38:22) 2015  Joel Jeannot (0:33:36)  Oscar Santos (1:26:16)  Phillippe Le Gouic (0:55:11)  Aitor Goñi (2:54:11)  ez  Rabie Ouali (1:22:39) 2016  Joel Jeannot (0:37:50)  Abel Ávila (1:14:20)  Alberto Pereira (1:10:42)  ez  Luis Bustingorri (1:19:36)  Alain Irazu (1:16:39) 2017  Luis Miguel Marquina (0:37:35)  Abel Ávila (1:14:31)  Phillippe Le Gouic (0:57:42)  Imanol Elkoroberezibar (2:45:00)  Jesus Manuel Blasco (1:29:48)  Alain Irazu (1:08:41)

 Gazteak 
Gazteen sailkapena.
 Urtea  Irabazlea  Denbora 2014  Miguel Alonso  0:15:02 2015  Amets Aranberri  0:14:41 2016  Iker Anglada  0:14:59 2017  Ekaitz Aginagalde  0:14:36

 Erreferentziak 

 Kanpo estekak 

 Lasterketaren webgune ofiziala.
 Bidasoako Hitza. 2015 arteko palmaresa

Kategoria:Donostiako kirola
Kategoria:Irungo kirola
Kategoria:Behobia
Kategoria:Euskal Herriko maratoi erdiak
Kategoria:Gipuzkoako oin-lasterketak